Vizêr xetanê Dengizê Ege de erdlerz virazîya û tesîrê erdlerzî Îzmîr û dormeyê ci de bi şîdetê 7 xo mojna ra.
Afet û Îdareyê Rewşa Lezgîne (AFAD) da zanayene ke heta nika Îzmîr de 24 kesî merdî. Goreyê AFADî Îzmîr de 743,  Manîsa de 5, Balikesîr de 2 Aydin de 54 bîtemamî 804 kesî birîndar bîyî. Şaristande tewr tay 20 bînayî binî ra rijîyayî. Dîya zanayene ke 9 bînayî de xebata cigêrayîşî û xelasnayîşî qedîyaye.
Xebatacigêrayîş û xelisnayîşê merdiman  bînayanê bînan de dewam kena.
Hetê bînî ra Afyon, Bursa, Sakarya, Kutahya, Eskîşehîr, Çanakkale, Denîzlî, Konya, Manîsa, û Uşak rê zî tîmê AFADî erşawîyayî.
Erdlerzê Ege tesîrê girawa Samosî ya Yunanîstanî zî kerdbi û erdlerzê Samosî de zî 2 domanî merdbî.
Goreyê AFADî saete 04:00 ra dima 341 erdlerzê qijî qewimîyayî.
